दरअसल, दैनिक जागरण पूर्वी दिल्ली कार्यालय के मुख्य संवाददाता राजीव अग्रवाल इन दिनों कुछ छुटभैये नेताओं के मार्फ़त वरिष्ट नेताओं की चापलूसी करने में कोई कोर कसर नहीं छोड़ रहे हैं. स्थिति यह है कि प्रतिदिन बीजेपी के एक नेता आनंद त्रिवेदी अपनी वैगनार कार लेकर या तो जागरण के दफ्तर आ जाते हैं या फिर राजीव उन्हें फ़ोन करके बुला लेते हैं. बुलावे पर आना उनकी मजबूरी भी है क्योंकि उनको भी अपनी प्रेस रिलीज़ जो लगवानी होती है. उसके बाद राजीव अग्रवाल उनकी गाड़ी में बैठ कर पूर्वी दिल्ली की मेयर अन्नपूर्णा मिश्रा के ऑफिस पहुंच जाते हैं. वहां पहुंच कर राजीव अग्रवाल मेयर की चापलूसी करने में कोई कोई कोर कसर नहीं छोड़ते. राजीव अग्रवाल उन्हें कहां कब दौरा करना है उसकी सलाह भी देते हैं. इतना ही नहीं एक दिन पहले लगी खबर की तब तक चर्चा करते हैं, जबतक उन्हें उसका पारिश्रमिक न मिल जाये. इसके आलावा राजीव अग्रवाल मेयर और उनके बेटे कपिल के मीडिया सलाहकार भी बने हुए हैं.